Linguas malibú

As linguas malibú son un grupo lingüístico extinto e pouco estudado composto por linguas que foron faladas ao longo do río Magdalena, en Colombia. Só se conserva algún testemuño de dúas destas linguas, o malibú e o mokaná, polo que se descoñece tanto o número total de linguas como o seu grao de intelixibilidade mutua.

 Clasificación 
Algúns autores relacionan as linguas malibú co chimila.   Porén, o chimila clasifícase no presente como unha lingua chibcha. Ademais, Adelaar e Muysken (2004) sinalan que o parentesco entre o chimila e as linguas malibú non ten un apoio documental sólido, nin tampouco o posible parentesco entre o malibú e o chibcha, e por esa razón deixan ás linguas malibú como linguas non clasificadas.

Tampouco se sabe se todas as linguas chamadas malibú formaban unha familia filoxeneticamente válida, xa que varias das linguas non están documentadas.

 Notas 


Categoría:Linguas de Colombia
Categoría:Linguas mortas de América do Sur